kalixlouiis/myanmar-wikipedia-corpus huggingface dataset:
ကျိုက်ထိုမြို့နယ်တွင် တပ်စွဲထားသော SAC တပ်ဖွဲ့များသည် လက်နက်ကြီးများ ပစ်ခတ်ခြင်းနှင့် လေကြောင်းတိုက်ခိုက်မှုများ ပြုလုပ်ခဲ့သော်လည်း တော်လှန်ရေးတပ်ဖွဲ့များကို မောင်းထုတ်ရန် မအောင်မြင်ခဲ့ပေ။
သို့သော် လက်နက်ကြီးများ အသုံးပြုမှုကြောင့် မဲပလီနှင့် အစူးချောင်းကျေးရွာအုပ်စုတို့မှ အရပ်သား ၃,၀၀၀ ခန့် နေရပ်စွန့်ခွာခဲ့ရသည်။
ဖေဖော်ဝါရီလ ၁ ရက်နေ့၊ နံနက် ၁၁ နာရီတွင် ပူးပေါင်းတပ်ဖွဲ့ဝင် အသီးသီးသည် စခန်းအတွင်းသို့ ထိုးစစ်စတင်ခဲ့သည်။
စခန်း၏ ပတ်ပတ်လည် ခြံစည်းရိုးကို ဖောက်ထွင်းဝင်ရောက်ပြီး တော်လှန်ရေးတပ်ဖွဲ့များသည် စခန်း၏ ကျင်းများအတွင်းသို့ အလျင်အမြန်ပြေးဝင်ကာ စစ်ကောင်စီတပ်သားများနှင့် အနီးကပ်တိုက်ပွဲများ ဆင်နွှဲခဲ့သည်။
တော်လှန်ရေးတပ်ဖွဲ့များသည် စခန်းနှင့် ကျင်းအားလုံးကို ထိန်းချုပ်လိုက်သည်နှင့် စခန်းပတ်ဝန်းကျင်ရှိ သစ်ပင်တန်းများအတွင်းသို့ ဆက်လက်ပစ်ခတ်ခဲ့ရာ ကျန်ရှိသောတပ်ဖွဲ့ဝင်များ လက်နက်ချပြီး ခုခံရေးအဖွဲ့များက ထိန်းသိမ်းခဲ့သည်။
တိုက်ပွဲအတွင်း စစ်ကောင်စီမှ ၄၀ ဦး သေဆုံးခဲ့သည်။
တိုက်ပွဲအပြီးတွင် စစ်သုံ့ပန်း ၂၉ ဦးကို ချက်ချင်း ဖမ်းဆီးရမိခဲ့သည်။
၂၀၂၅ ခုနှစ် ဖေဖော်ဝါရီ ၁ ရက်နေ့တွင် ကရင်အမျိုးသားကာကွယ်ရေးတပ်မတော် (KNDO) ဦးဆောင်သည့် တော်လှန်ရေးတပ်များက သိမ်းပိုက်ရရှိခဲ့သော ဘီးလင်းမြို့နယ်ရှိ မယ်ပရေခီး (မဲပလီ) စခန်းကို ပြန်လည်ရယူရန် စစ်ကောင်စီက ကြိုးပမ်းလျက်ရှိသည်။
မေ ၂၈ ရက်နေ့တွင် KNU-တပ်မဟာ (၁) တပ်မဟာမှူး ဗိုလ်မှူးချုပ် စောစိုးမြင့်ထွေး၏ ပြောကြားချက်အရ စစ်ကောင်စီသည် မယ်ပရေခီးစခန်းကို ပြန်တိုက်ရန်အတွက် နတ်ကြီးရွာနှင့် ဘီးလင်းမြို့နယ်တို့တွင် စစ်အင်အား ၄၀၀ ဝန်းကျင်အထိ ဖြည့်တင်းနေသည်ကို တွေ့ရသည်။
ထို့အပြင် KNU-ဒူးသထူခရိုင်၊ တပ်မဟာ (၁) နယ်မြေအတွင်းရှိ ဝင်းတာပန်နှင့် လေးကေစခန်းများကိုလည်း ပြန်လည်ထိန်းချုပ်နိုင်ရန် စစ်ကောင်စီက အင်အား ၂၀၀ ဝန်းကျင် ဖြည့်တင်းလျက်ရှိသည်။
ဧပြီ ၂၃ ရက်နေ့နောက်ဆုံးထား၍ ဆုတ်ခွာရန် KNDO တပ်ရင်း (၁) က ကြေညာခဲ့သော်လည်း စစ်ကောင်စီတပ်များ ဆုတ်ခွာခြင်းမရှိ၍ အဆိုပါဒေသများတွင် တိုက်ပွဲများ မကြာခဏ ဖြစ်ပွားလျက်ရှိသည်။
နောက်ဆက်တွဲနှင့် အရေးပါမှု တော်လှန်ရေးတပ်ဖွဲ့များသည် မဲပလီမဟာဗျူဟာစခန်းကို သိမ်းပိုက်ပြီးနောက် ၁၂၂ မီလီမီတာ ဟောင်ဝစ်ဇာအမြောက်တစ်လက်၊ မော်တာအမျိုးမျိုး၊ ရိုင်ဖယ်များနှင့် ခဲယမ်းမီးကျောက်များကို သိမ်းဆည်းရမိခဲ့သည်။
ဖမ်းဆီးရမိသော စစ်သုံ့ပန်းများတွင် ရာထူးအဆင့်အမျိုးမျိုးရှိသော အရာရှိများ ပါဝင်ခဲ့သည်။
မဲပလီစခန်းတွင် တပ်စွဲထားသော စစ်သည်များနှင့် အရာရှိအချို့မှာ တိုက်ပွဲအတွင်း ထွက်ပြေးလွတ်မြောက်ခဲ့ပြီး ၎င်းတို့ထဲတွင် တပ်ရင်းမှူးတစ်ဦးလည်း ပါဝင်သည်။
ဖေဖော်ဝါရီလ ၉ ရက်နေ့တွင် ပြည်သူ့ကာကွယ်ရေးတပ်မတော် တောင်ပိုင်းတိုင်းစစ်ဌာနချုပ်မှ အရာရှိတစ်ဦးက တိုက်ပွဲမှ ထွက်ပြေးလာသော စစ်သည် ၂၅ ဦးကို ဖမ်းဆီးခဲ့ပြီး စစ်သုံ့ပန်းစုစုပေါင်း ၅၂ ဦးအထိ တိုးလာကြောင်း ပြောကြားခဲ့သည်။
အဆိုပါအောင်ပွဲသည် မြန်မာနိုင်ငံ၏ ၂၀၂၁ ခုနှစ် အာဏာသိမ်းမှု နှစ်ပတ်လည်နေ့နှင့် တိုက်ဆိုင်ခဲ့သည်။
ကိုးကား ကဏ္ဍ:မြန်မာနိုင်ငံ ပါဝင်သော တိုက်ပွဲများ ကဏ္ဍ:မြန်မာ့ပြည်တွင်းစစ် (၂၀၂၁-လက်ရှိ)မှ တိုက်ပွဲများ ကဏ္ဍ:၂၀၂၅ မြန်မာနိုင်ငံ။
မြန်မာနိုင်ငံတွင် ၂၀၂၁ ခုနှစ် ဖေဖော်ဝါရီလ ၁ ရက်နေ့ စစ်အာဏာသိမ်းပြီးနောက် နိုင်ငံတော်စီမံအုပ်ချုပ်ရေးကောင်စီ (စစ်ကောင်စီ) သည် နိုင်ငံ၏ ဒေသအသီးသီးတွင် စစ်အုပ်ချုပ်ရေး (Martial Law) ကို အဆင့်ဆင့် ကြေညာခဲ့သည်။
ဤစစ်အုပ်ချုပ်ရေး ကြေညာချက်များသည် နိုင်ငံရေးမတည်ငြိမ်မှု၊ လက်နက်ကိုင်ပဋိပက္ခများ မြင့်တက်လာမှုနှင့် အာဏာသိမ်းမှုကို ဆန့်ကျင်သည့် ခုခံတော်လှန်မှုများအပေါ် စစ်ကောင်စီ၏ တုံ့ပြန်မှုတစ်ရပ်ဖြစ်သည်။
စစ်အုပ်ချုပ်ရေး ကြေညာခြင်း စစ်ကောင်စီသည် နိုင်ငံတော် တည်ငြိမ်အေးချမ်းမှုနှင့် တရားဥပဒေစိုးမိုးရေးကို ပြန်လည်ထိန်းသိမ်းရန်ဟူသော အကြောင်းပြချက်ဖြင့် စစ်အုပ်ချုပ်ရေးကို ကြေညာလေ့ရှိသည်။
၂၀၂၁ နောက်ပိုင်းတွင် ဖွဲ့စည်းပုံအခြေခံဥပဒေ ပုဒ်မ ၄၁၉ အရ အုပ်ချုပ်ရေးနှင့် တရားစီရင်ရေးဆိုင်ရာ စစ်အုပ်ချုပ်ရေး (Martial Law) အာဏာကို ကျင့်သုံးရန် ၎င်းတို့က ကြေညာခဲ့ခြင်းဖြစ်သည်။
စစ်အုပ်ချုပ်ရေးအောက်တွင် ဒေသန္တရအုပ်ချုပ်ရေးအာဏာများကို အရပ်ဘက်အုပ်ချုပ်ရေးအဖွဲ့အစည်းများမှ စစ်ဘက်အကြီးအကဲများထံ လွှဲပြောင်းပေးအပ်ခြင်း သို့မဟုတ် စစ်ဘက်အာဏာပိုင်များက ကြီးကြပ်ကွပ်ကဲခြင်းတို့ကို ပြုလုပ်သည်။
၎င်းသည် လက်နက်ကိုင် ပဋိပက္ခများ ပြင်းထန်ရာဒေသများတွင် လုံခြုံရေးထိန်းချုပ်မှုကို တင်းကြပ်ရန်နှင့် ခုခံတော်လှန်ရေးအဖွဲ့အစည်းများ၏ လှုပ်ရှားမှုများကို နှိမ်နင်းရန် အဓိကရည်ရွယ်သည်။
စစ်အုပ်ချုပ်ရေးအမိန့်များ ၂၀၂၁ နိုင်ငံတော်စီမံအုပ်ချုပ်ရေးကောင်စီ စစ်အုပ်ချုပ်ရေးအမိန့်အမှတ် ၁/၂၀၂၁ နိုင်ငံတော်စီမံအုပ်ချုပ်ရေးကောင်စီ စစ်အုပ်ချုပ်ရေးအမိန့်အမှတ် ၂/၂၀၂၁ နိုင်ငံတော်စီမံအုပ်ချုပ်ရေးကောင်စီ စစ်အုပ်ချုပ်ရေးအမိန့်အမှတ် ၃/၂၀၂၁ နိုင်ငံတော်စီမံအုပ်ချုပ်ရေးကောင်စီ စစ်အုပ်ချုပ်ရေးအမိန့်အမှတ် ၄/၂၀၂၁ နိုင်ငံတော်စီမံအုပ်ချုပ်ရေးကောင်စီ စစ်အုပ်ချုပ်ရေးအမိန့်အမှတ် ၅/၂၀၂၁ ၂၀၂၃ ကြေညာချက်မရှိပါ။
၂၀၂၃ နိုင်ငံတော်စီမံအုပ်ချုပ်ရေးကောင်စီ စစ်အုပ်ချုပ်ရေးအမိန့်အမှတ် ၁/၂၀၂၃ နိုင်ငံတော်စီမံအုပ်ချုပ်ရေးကောင်စီ စစ်အုပ်ချုပ်ရေးအမိန့်အမှတ် ၂/၂၀၂၃ နိုင်ငံတော်စီမံအုပ်ချုပ်ရေးကောင်စီ စစ်အုပ်ချုပ်ရေးအမိန့်အမှတ် ၃/၂၀၂၃ နိုင်ငံတော်စီမံအုပ်ချုပ်ရေးကောင်စီ စစ်အုပ်ချုပ်ရေးအမိန့်အမှတ် ၄/၂၀၂၃ နိုင်ငံတော်စီမံအုပ်ချုပ်ရေးကောင်စီ စစ်အုပ်ချုပ်ရေးအမိန့်အမှတ် ၅/၂၀၂၃ နိုင်ငံတော်စီမံအုပ်ချုပ်ရေးကောင်စီ စစ်အုပ်ချုပ်ရေးအမိန့်အမှတ် ၆/၂၀၂၃ နိုင်ငံတော်စီမံအုပ်ချုပ်ရေးကောင်စီ စစ်အုပ်ချုပ်ရေးအမိန့်အမှတ် ၇/၂၀၂၃ နိုင်ငံတော်စီမံအုပ်ချုပ်ရေးကောင်စီ စစ်အုပ်ချုပ်ရေးအမိန့်အမှတ် ၈/၂၀၂၃ နိုင်ငံတော်စီမံအုပ်ချုပ်ရေးကောင်စီ စစ်အုပ်ချုပ်ရေးအမိန့်အမှတ် ၉/၂၀၂၃ နိုင်ငံတော်စီမံအုပ်ချုပ်ရေးကောင်စီ စစ်အုပ်ချုပ်ရေးအမိန့်အမှတ် ၁၀/၂၀၂၃ နိုင်ငံတော်စီမံအုပ်ချုပ်ရေးကောင်စီ စစ်အုပ်ချုပ်ရေးအမိန့်အမှတ် ၁၁/၂၀၂၃ နိုင်ငံတော်စီမံအုပ်ချုပ်ရေးကောင်စီ စစ်အုပ်ချုပ်ရေးအမိန့်အမှတ် ၁၂/၂၀၂၃ ၂၀၂၄ နိုင်ငံတော်စီမံအုပ်ချုပ်ရေးကောင်စီ စစ်အုပ်ချုပ်ရေးအမိန့်အမှတ် ၁/၂၀၂၄ နိုင်ငံတော်စီမံအုပ်ချုပ်ရေးကောင်စီ စစ်အုပ်ချုပ်ရေးအမိန့်အမှတ် ၂/၂၀၂၄ နိုင်ငံတော်စီမံအုပ်ချုပ်ရေးကောင်စီ စစ်အုပ်ချုပ်ရေးအမိန့်အမှတ် ၃/၂၀၂၄ နိုင်ငံတော်စီမံအုပ်ချုပ်ရေးကောင်စီ စစ်အုပ်ချုပ်ရေးအမိန့်အမှတ် ၄/၂၀၂၄ ကြေညာခဲ့သော နယ်မြေများ စစ်အာဏာသိမ်းပြီးနောက် ကနဦးတွင် ရန်ကုန်နှင့် မန္တလေးကဲ့သို့သော မြို့ကြီးများ၏ အချို့သော ရပ်ကွက်များ၌ စစ်အုပ်ချုပ်ရေးကို ကန့်သတ်ကြေညာခဲ့သည်။
သို့သော် ၂၀၂၁ ခုနှစ်နှောင်းပိုင်းမှစ၍ ပြည်တွင်းစစ် ပိုမိုပြင်းထန်လာသည်နှင့်အမျှ စစ်ကောင်စီသည် စစ်အုပ်ချုပ်ရေး ကြေညာသည့် မြို့နယ်အရေအတွက်ကို တဖြည်းဖြည်း တိုးမြှင့်ခဲ့သည်။
အထူးသဖြင့် ချင်းပြည်နယ်၊ စစ်ကိုင်းတိုင်း၊ မကွေးတိုင်း၊ ကယား (ကရင်နီ) ပြည်နယ်၊ ကရင်ပြည်နယ်၊ ရှမ်းပြည်နယ်မြောက်ပိုင်းနှင့် ကချင်ပြည်နယ်တို့ရှိ လက်နက်ကိုင်ပဋိပက္ခ အပြင်းအထန်ဆုံး ဖြစ်ပွားနေသော မြို့နယ်များစွာတွင် စစ်အုပ်ချုပ်ရေးကို ကြေညာခဲ့သည်။
+စဉ်အမိန့်အမှတ်သတ်မှတ်သည့်ဒေသများစစ်အုပ်ချုပ်ရေး အပ်နှင်းခံသူကြေညာသည့် ရက်စွဲကိုးကား၁၁/၂၀၂၁ရန်ကုန်တိုင်းဒေသကြီး လှိုင်သာယာမြို့နယ် ရွှေပြည်သာမြို့နယ်ရန်ကုန်တိုင်းစစ်ဌာနချုပ်၊ တိုင်းမှူး၂၀၂၁ ခုနှစ်၊ မတ်လ ၁၄ ရက်၂၂/၂၀၂၁ရန်ကုန်တိုင်းဒေသကြီး ဒဂုံမြို့သစ်(မြောက်ပိုင်း) မြို့နယ် ဒဂုံမြို့သစ်(တောင်ပိုင်း)မြို့နယ် ဒဂုံမြို့သစ်(ဆိပ်ကမ်း)မြို့နယ် မြောက်ဥက္ကလာပမြို့နယ် ၂၀၂၁ ခုနှစ်၊ မတ်လ ၁၅ ရက်၃၄/၂၀၂၁ချင်းပြည်နယ် မင်းတပ်မြို့နယ်အနောက်မြောက်တိုင်းစစ်ဌာနချုပ်၊ တိုင်းမှူး၂၀၂၁ ခုနှစ်၊ မေလ ၁၃ ရက်၄၁/၂၀၂၃စစ်ကိုင်းတိုင်းဒေသကြီး အင်းတော်မြို့နယ် ဗန်းမောက်မြို့နယ် ကောလင်းမြို့နယ် ပင်လယ်ဘူးမြို့နယ် မြောင်မြို့နယ် ဆားလင်းကြီးမြို့နယ် ပုလဲမြို့နယ် ယင်းမာပင်မြို့နယ် ခင်ဦးမြို့နယ် တန့်ဆည်မြို့နယ် ရေဦးမြို့နယ် ချင်းပြည်နယ် တီးတိန်မြို့နယ် တွန်းဇံမြို့နယ် ဖလမ်းမြို့နယ် ကန်ပက်လက်မြို့နယ် မတူပီမြို့နယ် ထန်တလန်မြို့နယ် ဟားခါးမြို့နယ်အနောက်မြောက်တိုင်းစစ်ဌာနချုပ်၊ တိုင်းမှူး၂၀၂၃ ခုနှစ်၊ ဖေဖော်ဝါရီလ ၂ ရက်၅၂/၂၀၂၃မကွေးတိုင်းဒေသကြီး ဂန့်ဂေါမြို့နယ် ထီးလင်းမြို့နယ် ဆောမြို့နယ် ပေါက်မြို့နယ် မြိုင်မြို့နယ်၂၀၂၃ ခုနှစ်၊ ဖေဖော်ဝါရီလ ၂ ရက်၆၃/၂၀၂၃ပဲခူးတိုင်းဒေသကြီး ထန်းတပင်မြို့နယ် အုတ်ဖိုမြို့နယ် နတ်တလင်းမြို့နယ် ပေါင်းတည်မြို့နယ် ပေါက်ခေါင်းမြို့နယ်တောင်ပိုင်းတိုင်းစစ်ဌာနချုပ်၊ တိုင်းမှူး၂၀၂၃ ခုနှစ်၊ ဖေဖော်ဝါရီလ ၂ ရက်၇၄/၂၀၂၃မွန်ပြည်နယ် ရေးမြို့နယ် ကရင်ပြည်နယ် ကြာအင်းဆိပ်ကြီးမြို့နယ် ကော့ကရိတ်မြို့နယ်အရှေ့တောင်တိုင်းစစ်ဌာနချုပ်၊ တိုင်းမှူး၂၀၂၃ ခုနှစ်၊ ဖေဖော်ဝါရီလ ၂ ရက်၅/၂၀၂၃တနင်္သာရီတိုင်းဒေသကြီး တနင်္သာရီမြို့နယ် ပုလောမြို့နယ်ကမ်းရိုးတန်းဒေသတိုင်းစစ်ဌာနချုပ်၊ တိုင်းမှူး၂၀၂၃ ခုနှစ်၊ ဖေဖော်ဝါရီလ ၂ ရက်၈၆/၂၀၂၃ကယားပြည်နယ် ဒီးမော့ဆိုမြို့နယ် ဖရူဆိုမြို့နယ် ရှားတောမြို့နယ် ဘော်လခဲမြို့နယ်ဒေသကွပ်ကဲမှုစစ်ဌာနချုပ်(လွိုင်ကော်) ဒေသကွပ်ကဲရေးမှူး၂၀၂၃ ခုနှစ်၊ ဖေဖော်ဝါရီလ ၂ ရက်၉၈/၂၀၂၃စစ်ကိုင်းတိုင်းဒေသကြီး ရွှေဘိုမြို့နယ် ဝက်လက်မြို့နယ် အရာတော်မြို့နယ်အနောက်မြောက်တိုင်းစစ်ဌာနချုပ်၊ တိုင်းမှူး၂၀၂၃ ခုနှစ်၊ ဖေဖော်ဝါရီလ ၂၂ ရက်၁၀၁၀/၂၀၂၃ရှမ်းပြည်နယ် ကွတ်ခိုင်မြို့နယ် ကွမ်းလုံမြို့နယ် နမ့်ခမ်းမြို့နယ် မူဆယ်မြို့နယ် လားရှိုးမြို့နယ် သိန်းနီမြို့နယ်အရှေ့မြောက်တိုင်းစစ်ဌာနချုပ်၊ တိုင်းမှူး၂၀၂၃ ခုနှစ်၊ နိုဝင်ဘာလ ၁၂ ရက်၁၁၁၁/၂၀၂၃ရှမ်းပြည်နယ် ကုန်းကြမ်းမြို့နယ် လောက်ကိုင်မြို့နယ်ဒေသကွပ်ကဲမှုစစ်ဌာနချုပ်(လောက်ကိုင်) ဒေသကွပ်ကဲရေးမှူး၂၀၂၃ ခုနှစ်၊ နိုဝင်ဘာလ ၁၂ ရက်၁၂၁/ ၂၀၂၄ရှမ်းပြည်နယ် မိုးမိတ်မြို့နယ် မဘိမ်းမြို့နယ်မြောက်ပိုင်းတိုင်းစစ်ဌာနချုပ်၊ တိုင်းမှူး၂၀၂၄ ခုနှစ်၊ ဖေဖော်ဝါရီ ၂၈ ရက်၁၃၃/၂၀၂၄ရှမ်းပြည်နယ် မန်တုံမြို့နယ် နမ့်ဆန်မြို့နယ် နမ္မတူမြို့နယ်အရှေ့မြောက်တိုင်းစစ်ဌာနချုပ်၊ တိုင်းမှူး၂၀၂၄ ခုနှစ်၊ မတ်လ ၄ ရက် ပြည်နယ်၊ တိုင်းဒေသကြီးအလိုက် စာရင်း +စစ်အုပ်ချုပ်ရေး သတ်မှတ်သော နယ်မြေများပြည်နယ်၊ တိုင်းဒေသကြီးများသတ်မှတ်မြို့နယ်များအရေအတွက်မှတ်ချက်၁ကရင်နီ (ကယား) ဒီမော့ဆိုမြို့နယ် ဖရူဆိုမြို့နယ် ရှားတောမြို့နယ် ဘော်လခဲမြို့နယ်၄ကရင်နီ (ကယား) ပြည်နယ်တွင် မြို့နယ်ပေါင်း (၇) မြို့နယ်ရှိသည်။
၂ကရင် ကြာအင်းဆိပ်ကြီးမြို့နယ် ကော့ကရိတ်မြို့နယ်၂ကရင်ပြည်နယ်တွင် မြို့နယ်ပေါင်း (၇) မြို့နယ်ရှိသည်။
၃ချင်း မင်းတပ်မြို့နယ် တီးတိန်မြို့နယ် တွန်းဇံမြို့နယ် ဖလမ်းမြို့နယ် ကန်ပက်လက်မြို့နယ် မတူပီမြို့နယ် ထန်တလန်မြို့နယ် ဟားခါးမြို့နယ်၈ချင်းပြည်နယ်တွင် စုစုပေါင်း (၉) မြို့နယ်ရှိသည်။
ပလက်ဝ မြို့နယ် မှအပ ကျန် (၈) မြို့နယ်လုံးကို စစ်အုပ်ချုပ်ရေးနယ်မြေအဖြစ် ကြေညာခဲ့သည်။
၄မွန် ရေးမြို့နယ်၁မွန်ပြည်နယ်တွင် မြို့နယ်ပေါင်း (၁၀) ခုရှိသည်။
၅ရှမ်း ကွတ်ခိုင်မြို့နယ် ကွမ်းလုံမြို့နယ် နမ့်ခမ်းမြို့နယ် မူဆယ်မြို့နယ် လားရှိုးမြို့နယ် သိန်းနီမြို့နယ် ကုန်ကြမ်းမြို့နယ် လောက်ကိုင်မြို့နယ် မိုးမိတ်မြို့နယ် မဘိမ်းမြို့နယ် မန်တုံမြို့နယ် နမ့်ဆန်မြို့နယ် နမ္မတူမြို့နယ်၁၃ရှမ်းပြည်နယ်တွင် မြို့နယ်ပေါင်း (၅၅) မြို့နယ်ရှိသည်။
၆ရန်ကုန် လှိုင်သာယာမြို့နယ် ရွှေပြည်သာမြို့နယ် ဂုံမြို့သစ်(မြောက်ပိုင်း) မြို့နယ်၊ ဒဂုံမြို့သစ်(တောင်ပိုင်း)မြို့နယ်၊ ဒဂုံမြို့သစ်(ဆိပ်ကမ်း)မြို့နယ် မြောက်ဥက္ကလာပမြို့နယ်၆ရန်ကုန်တိုင်းဒေသကြီးတွင် မြို့နယ်ပေါင်း (၄၅) ခု ရှိသည်။
​၇စစ်ကိုင်း အင်းတော်မြို့နယ် ဗန်းမောက်မြို့နယ် ကောလင်းမြို့နယ် ပင်လယ်ဘူးမြို့နယ် မြောင်မြို့နယ် ဆားလင်းကြီးမြို့နယ် ပုလဲမြို့နယ် ယင်းမာပင်မြို့နယ် ခင်ဦးမြို့နယ် တန့်ဆည်မြို့နယ် ရေဦးမြို့နယ် ရွှေဘိုမြို့နယ် ဝက်လက်မြို့နယ် အရာတော်မြို့နယ်၁၄စစ်ကိုင်းတိုင်းဒေသကြီးတွင် မြို့နယ်ပေါင်း (၃၈) ခု ရှိသည်။
၈မကွေး ဂန့်ဂေါမြို့နယ် ထီးလင်းမြို့နယ် ဆောမြို့နယ် ပေါက်မြို့နယ် မြိုင်မြို့နယ်၅မကွေးတိုင်းဒေသကြီးတွင် မြို့နယ်ပေါင်း (၂၅) ခု ရှိသည်။
၉ပဲခူး ထန်းတပင်မြို့နယ် အုတ်ဖိုမြို့နယ် နတ်တလင်းမြို့နယ် ပေါင်းတည်မြို့နယ် ပေါက်ခေါင်းမြို့နယ်၅ပဲခူးတိုင်းဒေသကြီးတွင် မြို့နယ်ပေါင်း (၂၈) ခု ရှိသည်။
၁၀တနင်္သာရီ တနင်္သာရီမြို့နယ် ပုလောမြို့နယ်၂တနင်္သာရီတိုင်းဒေသကြီးတွင် မြို့နယ်ပေါင်း (၁၀) ခု ရှိသည်။
အခြားဖတ်ရှုရန် မြန်မာ့ပြည်တွင်းစစ် (၂၀၂၁-လက်ရှိ) မြန်မာ့ပြည်တွင်းစစ် အချိန်မှတ်တမ်း (၂၀၂၁-လက်ရှိ) ကိုးကား ကဏ္ဍ:မြန်မာ့ပြည်တွင်းစစ် (၂၀၂၁-လက်ရှိ) ကဏ္ဍ:နိုင်ငံတော်စီမံအုပ်ချုပ်ရေးကောင်စီ။
ကံချောင်းရွာ အမည်ရှိသည်များမှာ ကံချောင်းရွာ၊ ပုဏ္ဏားကျွန်းမြို့နယ် ကံချောင်းရွာ၊ ပေါက်တောမြို့နယ် ကံချောင်းရွာ၊ ဆောမြို့နယ် ကံချောင်းရွာ၊ လပွတ္တာမြို့နယ်။
အိန်ဂျယ်လမုန် (; မွေးဖွား ၁၉၉၇ ခုနှစ် ဇွန်လ ၂၅ ရက်) သည် ကချင် မျိုးနွယ် မျိုးဖွား မင်းသမီး၊ မော်ဒယ်နှင့် အလှမယ်ပြိုင်ပွဲ ခေါင်းစဉ်ပိုင်ရှင်တစ်ဦးဖြစ်သည်။
သူမသည် Miss Intercontinental Myanmar 2014 သရဖူကို ရရှိခဲ့ပြီး၊ ထိုနှစ်တွင် ကျင်းပသော Miss Intercontinental 2014 ပြိုင်ပွဲတွင် မြန်မာနိုင်ငံကိုယ်စားပြုအဖြစ် ပါဝင်ယှဉ်ပြိုင်ခဲ့သည်။
ငယ်ဘဝနှင့် ပညာရေး အိန်ဂျယ် လမုန် ကို ၁၉၉၇ ခုနှစ် ဇွန်လ ၂၅ ရက်နေ့တွင် မန္တလေးမြို့၌ မွေးဖွားခဲ့သည်။
သူမသည် ကချင်မျိုးနွယ်ဖြစ်ပြီး မွေးချင်းနှစ်ယောက်အနက် အငယ်ဆုံးသမီးတစ်ဦး ဖြစ်သည်။
အကိုကြီးတစ်ဦးရှိပြီး၊ သူမ၏အဖေမှာ နှစ်ခြင်းဆရာတစ်ဦး ဖြစ်သည်။
အိန်ဂျယ်သည် မြင့်မြတ်ပညာ ကိုယ်ပိုင်အထက်တန်းကျောင်းတွင် သင်ကြားခဲ့ပြီး၊ ရတနာပုံတက္ကသိုလ်တွင် အင်္ဂလိပ်စာကို အဓိကဘာသာရပ်အဖြစ် အဝေးသင်ဖြင့် သင်ယူခဲ့သည်။
အလှမယ် ပြည်တွင်းပြိုင်ပွဲ ၂၀၁၄ ခုနှစ်တွင် အိန်ဂျယ် လမုန် သည် High School Queen Oramin-F 2014 ပြိုင်ပွဲတွင် ဝင်ရောက်ယှဉ်ပြိုင်ခဲ့ပြီး၊ ပထမအမျိုးသမီးဒုတိယ (1st runner-up) အဖြစ် ရပ်တည်ခဲ့သည်။
Miss Golden Land Myanmar 2014 High School Queen Oramin-F ပြိုင်ပွဲအပြီး၊ ၂၀၁၄ ခုနှစ် ဩဂုတ်လ ၂၁ ရက်နေ့တွင် ရန်ကုန်မြို့ရှိ Myanmar Convention Center တွင်ကျင်းပသော Miss Golden Land Myanmar 2014 (ဒုတိယအကြိမ်မြောက်) ပြိုင်ပွဲတွင် ဝင်ရောက်ယှဉ်ပြိုင်ခဲ့သည်။
ထိုပြိုင်ပွဲတွင် Miss Intercontinental Myanmar 2014 ချီးမြှင့်ခံရသည်။
Miss Intercontinental 2014 ၂၀၁၄ ခုနှစ်၊ ဒီဇင်ဘာလ ၄ ရက်နေ့တွင် ဂျာမနီနိုင်ငံ Magdeburg မြို့၌ ကျင်းပသော Miss Intercontinental 2014 ပြိုင်ပွဲသို့ မြန်မာနိုင်ငံကိုယ်စားပြုအဖြစ် တခြားနိုင်ငံပေါင်း ၈၀ ခန့်မှ အလှမယ်များနှင့်အတူ ဝင်ရောက်ယှဉ်ပြိုင်ခဲ့သည်။
ထိုပြိုင်ပွဲတွင် ထိပ်တန်း ၁၆ ဦးအနက်မှ တစ်ဦးအဖြစ် ရွေးချယ်ခံခဲ့သည်။
အသက်မွေးဝမ်းကြောင်း ၂၀၁၅–၂၀၁၇: မော်ဒယ်ဘဝ Miss Intercontinental 2014 ပြိုင်ပွဲတွင် မြန်မာကိုယ်စားပြုအဖြစ် ပါဝင်ခဲ့သောအဖြစ်အပျက်ကြောင့် အိန်ဂျယ် သည် Miss Intercontinental Myanmar အဖြစ် အသိအမှတ်ပြုခံခဲ့ရပြီးနောက် ကြော်ငြာရိုက်ကူးမှုများအတွက် တောင်းဆိုမှုများစွာကို လက်ခံခဲ့ရသည်။
ထို့နောက် မော်ဒယ်အဖြစ် စီးပွားဖြစ်လုပ်ငန်းခွင်သို့ ဝင်ရောက်ခဲ့ပြီး မဂ္ဂဇင်းကာဗာဓာတ်ပုံများနှင့် ကြော်ငြာဓာတ်ပုံများတွင် ပါဝင်ခဲ့သည်။
၂၀၁၇–လက်ရှိ: သရုပ်ဆောင်ဘဝ အိန်ဂျယ်သည် ၂၀၁၇ ခုနှစ်တွင် သရုပ်ဆောင်ဘဝကို စတင်ခဲ့ပြီး၊ ဒါရိုက်တာ အဂ္ဂ ရိုက်ကူးသော ရိုမန်းတစ်ဒရာမာဇာတ်လမ်း တားဆီးမရနိုင်သော တွင် သရုပ်ဆောင် ခါရာ နှင့်အတူ ခေါင်းဆောင်မင်းသမီးအဖြစ် ပါဝင်ခဲ့သည်။
၂၀၁၈ ခုနှစ်တွင် ဒါရိုက်တာ ဒဿကျော်စွာ ရိုက်ကူးသော ဇာတ်ကား သမန်ကျားတွင် သရုပ်ဆောင် ပိုင်တံခွန် နှင့်အတူ ပါဝင်ခဲ့သည်။
ထိုနှစ်တည်းက ထိုင်း–မြန်မာ ပူးပေါင်းအက်ရှင်ဇာတ်ကားဖြစ်သော Sleeping Awake တွင် နိုင်နိုင်၊ အေးမြတ်သူ၊ ထိုင်းဒါရိုက်တာ Sammy တို့နှင့်အတူ အမျိုးသမီးဦးဆောင်ဇာတ်ဆောင်အဖြစ် သရုပ်ဆောင်ခဲ့သည်။
ထို့ပြင်၊ ဒါရိုက်တာ မျိုးမြင့်ရွှေ ရိုက်ကူးသော ဇာတ်ကား လေဆန်ကကြိုး တွင် ဒေါင်း၊ အောင်လေး၊ အဲလစ်အုန်း တို့နှင့်အတူ သရုပ်ဆောင်ခဲ့သည်။
ဇာတ်ကားကို JATAKA Film Production မှ ထုတ်လုပ်ခဲ့ပြီး ၂၀၁၉ ခုနှစ် မေလ ၉ ရက်တွင် မြန်မာနိုင်ငံရှိ ရုပ်ရှင်ရုံများတွင် ပြသခဲ့သည်။
၂၀၁၉ ခုနှစ် မတ်လ၌ Kamayut Media ၏ Facebook စာမျက်နှာမှတစ်ဆင့် ထုတ်လွှင့်ပြသခဲ့သော ရုပ်ရှင်ဒရာမာဇာတ်ကား အချစ်ဖြင့်လွမ်းစေ တွင် အိန်ဂျယ်သည် ဒေါင်း နှင့် ပိုင်ဖြိုးသု တို့နှင့်အတူ အဓိကဇာတ်ဆောင် အဖြစ် ပါဝင်သရုပ်ဆောင်ခဲ့သည်။
ထို့နောက် ၂၀၂၀ ခုနှစ်တွင် ယင်းဇာတ်လမ်းကို နာမည်တူ ဇာတ်လမ်းတွဲအဖြစ် ပြန်လည်ရိုက်ကူးခဲ့ပြီး၊ ၎င်းကို ဒါရိုက်တာ နေသန်မောင် သည် ၂၀၁၉ ခုနှစ် ဖေဖော်ဝါရီ ၂ ရက်နေ့တွင် စတင်ထုတ်လွှင့်ခဲ့သည်။
နိုင်ငံရေးလှုပ်ရှားမှုများ ၂၀၂၁ ခုနှစ် မြန်မာနိုင်ငံတွင် စစ်တပ်က အာဏာသိမ်းပြီးနောက်၊ အိန်ဂျယ်သည် အာဏာသိမ်းမှုကို ဆန့်ကျင်သော လူထုလှုပ်ရှားမှုများတွင် ပါဝင်ခဲ့သည်။
သူမသည် လူမှုမီဒီယာများမှတစ်ဆင့် စစ်အာဏာကို ရှုတ်ချကာ “We Want Justice” ဟုဆိုသော လက်သုံးချောင်းအလေးပြုလှုပ်ရှားမှုတွင် ပါဝင်ခဲ့သည်။
ဤလှုပ်ရှားမှုတွင် နိုင်ငံအတွင်း အနုပညာရှင်များစွာကလည်း ပါဝင်ခဲ့ကြသည်။
၂၀၂၁ ခုနှစ် ဧပြီ ၃ ရက်နေ့တွင် နိုင်ငံတော် အုပ်ချုပ်ရေးကောင်စီက ၎င်းအား ဖမ်းဆီးရန် ရာဇသတ်ကြီးပုဒ်မ 505 (က) အရ ဖမ်းဝရမ်း ထုတ်ပြန်ခဲ့သည်။
၎င်း သည် မတရားအာဏာသိမ်းမှုကို ဆန့်ကျင်ပြောဆိုခြင်း၊ ပြည်သူများအား စစ်ရေးအုပ်ချုပ်မှုအား ဆန့်ကျင်စေရန် လှုံ့ဆော်ခြင်း၊ အာဏာဖီဆန်ရေး ပြည်သူ့လှုပ်ရှားမှု (CDM) ကို ထောက်ခံခြင်းနှင့် ပြည်ထောင်စုလွှတ်တော် ကိုယ်စားပြုကော်မတီ (CRPH) ကို ထောက်ခံသည်ဟုဆိုလျက် တရားစွဲဆိုခံရခြင်း ဖြစ်သည်။
ရုပ်ရှင်ဇာတ်ကားများ ရုပ်ရှင် (ဗီဒီယို) နှစ် ဇာတ်ကားအမည် မြန်မာအမည် ၂၀၁၇ Unstoppable တားဆီးမရနိုင်သော ၂၀၁၈ Thaman Kyar (Weretiger) သမန်းကျား ရုပ်ရှင် နှစ် ဇာတ်ကားအမည် မြန်မာအမည် ၂၀၁၉ Wind Up Dancer လေဆန်ကကြိုး ၂၀၂၀ Longing with Love အချစ်ဖြင့်လွမ်းစေ ထုတ်မည့်နေ့မသိ Sleeping Awake နှလုံးသားအိပ်မက် တီဗီဇာတ်လမ်းတွဲများ နှစ် ဇာတ်လမ်းတွဲအမည် မြန်မာအမည် ၂၀၁၉ Longing with Love အချစ်ဖြင့်လွမ်းစေ ကိုးကား ပြင်ပလင့်ခ်များ ကဏ္ဍ:၁၉၉၇ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာ အမျိုးသမီး ရုပ်ရှင်သရုပ်ဆောင်များ ကဏ္ဍ:မြန်မာ အလှမယ်များ။
ပေါ့စဒမ်(, ဆော့ရ်ပ်: Podstupim)သည် ဂျာမနီနိုင်ငံ အရှေ့ပိုင်း ဟာဖယ်မြစ်ကမ်းရှိ မြို့ဖြစ်ပြီး ဘရန်ဒဲန်ဘွတ်ရ်ခ်ပြည်နယ်၏ မြို့တော်ဖြစ်သည်။
လူဦးရေ ၁.၉ သိန်း ခန့် ရှိသည်။
တံဆိပ် တည်နေရာမြေပုံ 140px 140px အချက်အလက် ပြည်နယ် ဘရန်ဒဲန်ဘွတ်ရ်ခ်ပြည်နယ် ခရိုင် ခရိုင် ကင်းမဲ့မြို့ ကိုဩဒိနိတ် အမြင့် ပင်လယ်ရေ မျက်နှာပြင်အထက် ၃၂ m ဧရိယာ km² လူဦးရေ () လူဦးရေ သိပ်သည်းဆ /km² စာတိုက် သင်္ကေတ 14401–14482 အုပ်ချုပ်ရေးမှူးရုံး လိပ်စာ Friedrich-Ebert-Str. 79/8114469 Potsdam ဝက်ဘ်ဆိုက်တ် potsdam.de ပြည်နယ်အတွင်း တည်နေရာ 300px ဆန်ဆူချီ နန်းတော် right|အိုရံဂျယ်ရီ နန်းတော် ဒုတိယ ကမ္ဘာစစ်အတွင်း မဟာမိတ်တပ်များ၏ ဗုံးကြဲခံခြင်းကို ခံရကာ အိမ်နီးချင်း ဘာလင်နှင့် မတူ ပြင်းထန်စွာ ပျက်စီးခြင်းမရှိသည့်အပြင် အချို့ နေရာများတွင် ရှေးဟောင်း မူလပုံသဏ္ဌာန်အတိုင်း တည်ရှိနေဆဲ ဖြစ်သည်။
ဒုတိယကမ္ဘာစစ်အပြီးတွင် ပေါ့စဒမ် ညီလာခံကို ချယ်ချီလီအဲန်ဟော့ဖ် နန်းတော်တွင် ကျင်းပခဲ့ပြီး အရှေ့ဂျာမနီ ထူထောင်ပြီးနောက် အရှေ့ဂျာမနီအုပ်ချုပ်မှုအောက်ရှိ မြို့ဖြစ်လာခဲ့သည်။
သို့သော် ဂျာမနီ ပြန်လည်ပေါင်းစည်းပြီးနောက်၊ ၎င်းသည် ဘရန်ဒဲန်ဘွတ်ရ်ခ်၏ မြို့တော် တစ်ဖန်ဖြစ်လာပြီး မြို့တော်၏ မူလအသွင်အပြင်ကို ပြန်လည်ထိန်းသိမ်းရန် အမျိုးမျိုးသော အားထုတ်မှုများ ပြုလုပ်လျက် ရှိသည်။
ပြင်ပ လင့်ခ် တရားဝင် ဆိုက်တ် ကဏ္ဍ:ဂျာမနီနိုင်ငံရှိ မြို့များ ကဏ္ဍ:ဂျာမနီနိုင်ငံရှိ မြို့တော်များ။
ဖလမ်းတိုက်ပွဲ (ခေါ် "ဂျေရုဆလင် စစ်ဆင်ရေး") သည် မြန်မာ့ပြည်တွင်းစစ်အတွင်း ချင်းပြည်နယ်၊ ဖလမ်းမြို့ကို သိမ်းပိုက်ရန်အတွက် ချင်းညီနောင်အဖွဲ့နှင့် အခြားစစ်အာဏာရှင်ဆန့်ကျင်ရေး အင်အားစုများ ပူးပေါင်းကာ ဆင်နွှဲခဲ့သည့် ထိုးစစ်တစ်ခုဖြစ်သည်။
၂၀၂၁ ခုနှစ် ပြည်တွင်းစစ်ကာလမတိုင်မီ ဖွဲ့စည်းထားသည့် တိုင်းရင်းသားလက်နက်ကိုင်အဖွဲ့အစည်းများ မြေပြင်တွင် ပါဝင်ပတ်သက်ခြင်းမရှိဘဲ မြို့တစ်မြို့ကို သိမ်းပိုက်နိုင်ခဲ့သည့် ပထမဆုံး အဓိကတိုက်ပွဲဖြစ်ကြောင်း သိရသည်။
နောက်ခံအခြေအနေ ဖလမ်းမြို့သည် ချင်းပြည်နယ်၏ ဒုတိယအကြီးဆုံးမြို့ဖြစ်ပြီး ယခင်ပြည်နယ်မြို့တော်လည်းဖြစ်သည်။
၎င်းသည် တပ်မတော်၏ ဒေသကွပ်ကဲမှုစစ်ဌာနချုပ်(ကလေး) (စစ်ကိုင်းတိုင်းဒေသကြီး) နှင့် ဟားခါးမြို့ အကြား လမ်းကြောင်းပေါ်တွင် မဟာဗျူဟာမြောက်စွာ တည်ရှိသည်။
၂၀၂၄ ခုနှစ်နှောင်းပိုင်းတွင် တော်လှန်ရေးအဖွဲ့များက ချင်းပြည်နယ်၏ ၈၅% ခန့်ကို ထိန်းချုပ်ထားကြောင်း၊ ဖလမ်းမြို့မှာမူ ဒေသတွင်း စစ်ကောင်စီအဖွဲ့၏ နောက်ဆုံးခံတပ်ကြီးများထဲမှ တစ်ခုအဖြစ် ကျန်ရှိနေခဲ့သည်။
တိုက်ပွဲ တိုက်ပွဲသည် ၂၀၂၄ ခုနှစ် နိုဝင်ဘာလ ၉ ရက်နေ့တွင် စတင်ခဲ့သည်။
ဇိုမီးဖက်ဒရယ်ယူနီယံ၊ ချင်းအမျိုးသားအဖွဲ့ချုပ်၊ မင်းတပ်ချင်းအမျိုးသားကောင်စီ၊ မာရာလန်းနှင့် ကန်ပက်လက်ချင်းကာကွယ်ရေးတပ်ဖွဲ့များ၊ မတူပီ CDF တပ်ရင်း ၁ တို့ ပါဝင်သော ချင်းညီနောင်အဖွဲ့က "ချင်းညီနောင် စစ်ဆင်ရေး" ကို စတင်ခဲ့သည်။
ချင်းညီနောင်အဖွဲ့၏ အစိတ်အပိုင်းဖြစ်သည့် CNDF သည်လည်း တိုက်ပွဲဝင်ခဲ့ပြီး ရခိုင်ပြည်နယ်မှ အာရက္ခတပ်တော် အပါအဝင် မဟာမိတ်ခုခံရေးအဖွဲ့များက အကူအညီပေးသည်ဟု သတင်းများထွက်ပေါ်ခဲ့သည်။
နိုဝင်ဘာ ၉ ရက်နေ့တွင် ချင်းညီနောင်အဖွဲ့တပ်ဖွဲ့ဝင်များသည် ဖလမ်းမြို့ရှိ စစ်ကောင်စီ ခံတပ်များဖြစ်သော ရဲစခန်း၊ အထွေထွေအုပ်ချုပ်ရေးဦးစီးဌာန၊ ဆောက်လုပ်ရေးဦးစီးဌာနနှင့် ဆေးရုံတောင်ကုန်းတို့ကို ပစ်မှတ်ထားကာ ပူးပေါင်းတိုက်ခိုက်မှုများ ပြုလုပ်ခဲ့သည်။
တော်လှန်ရေးအဖွဲ့များသည် မြို့သို့သွားရာ ထောက်ပံ့ရေးလမ်းကြောင်းများကိုလည်း ပိတ်ဆို့ခဲ့ပြီး ခြေလျင်တပ်ရင်း ၂၆၈ ကို ထိရောက်စွာ ပိတ်ဆို့ထားခဲ့သည်။
တုံ့ပြန်သည့်အနေဖြင့် စစ်ကောင်စီသည် ၎င်းတို့၏ စစ်ရေးနေရာများကို ကာကွယ်ရန်အတွက် စစ်လေယာဉ်များ၊ ဒရုန်းများနှင့် အမြောက်များကို အသုံးပြု၍ လေကြောင်းတိုက်ခိုက်မှုများ ပြင်းထန်စွာ ပြုလုပ်ခဲ့သည်။
နိုဝင်ဘာလလယ်တွင် ချင်းညီနောင်အဖွဲ့သည် ရဲစခန်းနှင့် အုပ်ချုပ်ရေးရုံးများကို ထိန်းချုပ်နိုင်ခဲ့ပြီး တပ်ရင်း ၂၆၈ သာလျှင် နောက်ဆုံးအရေးပါသည့် နေရာအဖြစ် ကျန်ရှိခဲ့သည်။
ဤကာလအတွင်း စစ်ကောင်စီမှ စစ်သား ၄၅ ဦးခန့် လက်နက်ချခဲ့ပြီး ထိုးစစ်စတင်ချိန်မှစ၍ တော်လှန်ရေးအဖွဲ့များက အကျဉ်းသား ၁၃၀ ခန့်ကို ဖမ်းဆီးရမိခဲ့သည်။
စစ်ကောင်စီ၏ လေတပ်သည် နိုဝင်ဘာလလယ် (စနေနေ့) တစ်ရက်တည်းတွင် ဖလမ်းမြို့ပေါ်သို့ ဗုံး ၁၅၀ ကျော် ကြဲချခဲ့ပြီး တော်လှန်ရေးအဖွဲ့များ၏ နေရာများနှင့် အရပ်ဘက်ဧရိယာများကို ပစ်မှတ်ထားခဲ့ကြောင်း ဒေသခံများက ပြောကြားခဲ့သည်။
တစ်ပတ်အတွင်း ကြဲချခဲ့သည့် ဗုံးအလုံးရေမှာ ၅၀၀ ကျော်ရှိခဲ့သည်။
အနီးရှိ တလန်ဇားရွာမှ ခရစ်ယာန်ဘုရားရှိခိုးကျောင်းတစ်ခု ပျက်စီးခဲ့ပြီး ဒေသခံ ၁၀,၀၀၀ ကျော်မှာ အနီးအနားရှိ ရွာများ၊ ကလေးမြို့နယ်၊ ရန်ကုန်မြို့နှင့် အိန္ဒိယနိုင်ငံ မီဇိုရမ်ပြည်နယ်သို့ တိမ်းရှောင်ခဲ့ရသည်။
၂၀၂၄ ခုနှစ် ဒီဇင်ဘာလတွင် ချင်းညီနောင်အဖွဲ့သည် ဖလမ်းမြို့နယ်၏ ၉၀% ကို သိမ်းပိုက်ရရှိပြီဟု ကြေညာခဲ့ပြီး စစ်ကောင်စီ တပ်ဖွဲ့ဝင်များမှာ တပ်ရင်း ၂၆၈ တွင်သာ ပိတ်မိနေခဲ့သည်။
၂၀၂၅ ခုနှစ် မတ်လ ၁၁ ရက်နေ့တွင် စစ်ကောင်စီတပ်များသည် ဝိုင်းရံထားခြင်းကို ဖောက်ထွက်ရန်အတွက် တပ်ရင်း ၂၆၈ သို့ စစ်သား ၄၀-၅၀ ဦးကို စေလွှတ်ကာ တန်ပြန်ထိုးစစ်ဆင်ခဲ့သည်။
စစ်ကောင်စီသည် လေကြောင်းတိုက်ခိုက်မှုများကိုသာ အားထားနေရခြင်းမှာ ၎င်းတို့၏ တပ်အင်အား လျော့နည်းလာခြင်းနှင့် စိတ်ဓာတ်ကျဆင်းနေခြင်းတို့ကြောင့် မြေပြင်စစ်ဆင်ရေးများကို ထိရောက်စွာ မလုပ်ဆောင်နိုင်ခြင်းကို ပြသနေကြောင်း CNDF က သတင်းထုတ်ပြန်ခဲ့သည်။
၂၀၂၅ ခုနှစ် ဧပြီလ ၈ ရက်နေ့တွင် ချင်းညီနောင်အဖွဲ့နှင့် မဟာမိတ်တပ်ဖွဲ့များသည် ဖလမ်းမြို့ရှိ စစ်ကောင်စီ၏ နောက်ဆုံးခံတပ်ဖြစ်သော ခြေလျင်တပ်ရင်း ၂၆၈ ကို သိမ်းပိုက်နိုင်ခဲ့သည်။
နောက်ဆက်တွဲအခြေအနေ စစ်ကောင်စီသည် ဖလမ်းမြို့ကို သိမ်းပိုက်ခံရပြီးနောက် နေ့စဉ် လေကြောင်းတိုက်ခိုက်မှုများ ပြုလုပ်ကာ ဖလမ်းမြို့ကို ပြန်လည်ထိန်းချုပ်ရန် ကြိုးပမ်းခဲ့ရာ ဂျက်တိုက်လေယာဉ်များနှင့် Mi-35 ရဟတ်ယာဉ်များကဲ့သို့သော လေယာဉ်အမျိုးမျိုးကို အသုံးပြုခဲ့သော်လည်း မအောင်မြင်ခဲ့ပေ။
ဆက်စပ်ဖတ်ရှုရန် မောင်တောတိုက်ပွဲ လောက်ကိုင်တိုက်ပွဲ ကိုးကား ကဏ္ဍ:မြန်မာ့ပြည်တွင်းစစ် (၂၀၂၁-လက်ရှိ)မှ တိုက်ပွဲများ ကဏ္ဍ:ချင်းပြည်နယ်။
မြန်မာနိုင်ငံတွင် ၂၀၂၁ ခုနှစ် ဖေဖော်ဝါရီလ ၁ ရက်နေ့ စစ်အာဏာသိမ်းပြီးနောက်ပိုင်း ပြည်တွင်းစစ် ပိုမိုပြင်းထန်လာခဲ့ရာ မြန်မာ့တပ်မတော်နှင့် ပြည်တွင်းတော်လှန်ရေး လက်နက်ကိုင်အဖွဲ့အစည်းများ၊ ပြည်သူ့ကာကွယ်ရေးတပ်ဖွဲ့များ (PDFs) အကြား တိုက်ပွဲများ ဆက်လက်ဖြစ်ပွားလျက်ရှိသည်။
သို့သော်လည်း အချို့သော ကာလများတွင် စစ်ကောင်စီ သို့မဟုတ် တော်လှန်ရေးအဖွဲ့အစည်းများဘက်မှ တစ်ဖက်သတ် သို့မဟုတ် နှစ်ဖက်ညှိနှိုင်းမှုဖြင့် ပစ်ခတ်တိုက်ခိုက်မှု ရပ်စဲရေး ကြေညာချက်များ ထွက်ပေါ်ခဲ့သည်။
၂၀၂၁ ခုနှစ် စက်တင်ဘာလ မြန်မာ့တပ်မတော်၏ စစ်ရေးဆိုင်ရာလှုပ်ရှားမှုများကို အောက်တိုဘာလ ၁ ရက်နေ့မှ ၂၀၂၂ ခုနှစ်၊ ဖေဖော်ဝါရီလ ၂၈ ရက်နေ့အထိ ၅ လကြာ ထပ်မံတိုးမြှင့် ရပ်စဲလိုက် ကြောင်း ကြေညာချက်ထုတ်ပြန်ခဲ့သည်။
၂၀၂၅ ခုနှစ် ဇန်နဝါရီလ ၂၀၂၅ ခုနှစ်၊ ဇန်နဝါရီလ ၁၈ ရက်နေ့တွင် မြန်မာစစ်တပ်နှင့် MNDAA တို့သည် တရုတ်နိုင်ငံ၊ ကူမင်းမြို့၌ ပြုလုပ်သော သတ္တမအကြိမ်မြောက် ငြိမ်းချမ်းရေးဆွေးနွေးပွဲအတွင်း တရားဝင် အပစ်အခတ်ရပ်စဲရေး သဘောတူညီချက်ကို လက်မှတ်ရေးထိုးခဲ့ကြသည်။
အဆိုပါ သဘောတူညီချက်ကို တရုတ်နိုင်ငံက ကြားဝင်စေ့စပ်ပေးခဲ့သည်။
ဧပြီလ ၂၀၂၅ ခုနှစ်၊ ဧပြီလ ၁ ရက်နေ့တွင် အာရက္ခတပ်တော် (AA)၊ TNLA နှင့် MNDAA တို့ပါဝင်သော ညီနောင်မဟာမိတ်သုံးဖွဲ့သည် လျင်မြန်ထိရောက်သော ဘေးအန္တရာယ်ကယ်ဆယ်ရေးလုပ်ငန်းများကို လွယ်ကူချောမွေ့စေရန် ရည်ရွယ်၍ တစ်လကြာ တစ်ဖက်သတ် အပစ်အခတ်ရပ်စဲကြောင်း ကြေညာခဲ့သည်။
၂၀၂၅ ခုနှစ်၊ ဧပြီလ ၂ ရက်နေ့တွင် စစ်ကိုင်းငလျင်လှုပ်ခတ်ပြီးနောက် မြန်မာ့တပ်မတော်သည် ကယ်ဆယ်ရေးနှင့် ပြန်လည်ထူထောင်ရေးလုပ်ငန်းများ လွယ်ကူချောမွေ့စေရန် ၂၀၂၅ ခုနှစ်၊ ဧပြီလ ၂ ရက်နေ့မှ ဧပြီလ ၂၂ ရက်နေ့အထိ ယာယီအပစ်အခတ်ရပ်စဲကြောင်း ကြေညာခဲ့သည်။
၂၀၂၅ ခုနှစ်၊ ဧပြီလ ၂ ရက်နေ့တွင် ကချင်လွတ်လပ်ရေးအဖွဲ့ (KIO) သည် စစ်ကောင်စီ၏ ယာယီအပစ်အခတ်ရပ်စဲရေး ကြေညာချက်အပြီး ၂၀၂၅ ခုနှစ်၊ ဧပြီလ ၂ ရက်နေ့မှ ဧပြီလ ၂၂ ရက်နေ့အထိ ယာယီအပစ်အခတ်ရပ်စဲကြောင်း ကြေညာခဲ့သည်။
၂၀၂၅ ခုနှစ်၊ ဧပြီလ ၂၂ ရက်နေ့တွင် တပ်မတော်ကာကွယ်ရေးဦးစီးချုပ်ရုံးသည် လက်ရှိဆောင်ရွက်နေသော ကယ်ဆယ်ရေးလုပ်ငန်းများကို လွယ်ကူချောမွေ့စေရန် ယာယီအပစ်အခတ်ရပ်စဲရေးကို ၂၀၂၅ ခုနှစ်၊ ဧပြီ ၂၃ ရက်မှ ၃၀ ရက်အထိကာလသက်တမ်းတိုးကြောင်း ကြေညာခဲ့သည်။
၂ဝ၂၅ ခုနှစ် ၊ မေ ၆ ရက်တွင် တော်ကာကွယ်ရေးဦးစီးချုပ်ရုံးသည် သည်၂၀၂၅ ခုနှစ်၊ မေလ ၆ ရက်မှ ၃၁ ရက်အထိကာလကို ယာယီပစ်ခတ်တိုက်ခိုက်မှုရပ်စဲရေးကာလအဖြစ် ထပ်မံတိုးမြှင့် ထုတ်ပြန်လိုက်သည်။
မေလ ၂၀၂၅ ခုနှစ်၊ မေ ၃၁ ရက်နေ့တွင် တပ်မတော်ကာကွယ်ရေးဦးစီးချုပ်ရုံးက ငလျင်ဒဏ်သင့်ဒေသများ ပြန်လည်ထူထောင်ရေးလုပ်ငန်းများ ဆက်လက်ဆောင်ရွက်ရန်နှင့် လွတ်လပ်၍ တရားမျှတသော ပါတီစုံဒီမိုကရေစီ အထွေထွေရွေးကောက်ပွဲကို အောင်မြင်စွာကျင်းပနိုင်ရန်အတွက် ၂၀၂၅ ခုနှစ်၊ ဇွန်လ ၁ ရက်နေ့မှ ၃၀ ရက်နေ့အထိ ယာယီပစ်ခတ်တိုက်ခိုက်မှုရပ်စဲရေးကာလကို ထပ်မံတိုးမြှင့်လိုက်ကြောင်း ကြေညာချက်ထုတ်ပြန်ခဲ့သည်။
ဇွန်လ ၂၀၂၅ ခုနှစ်၊ ဇွန် ၂ ရက်တွင် လူသားချင်းစာနာထောက်ထားမှု အကူအညီများ ပေးအပ်နိုင်ရန်အတွက် ညီနောင်မဟာမိတ်သုံးဖွဲ့ဖြစ်သည့် အာရက္ခတပ်တော် (AA)၊ TNLA နှင့် MNDAA တို့က အပစ်အခတ်ရပ်စဲရေးကာလကို ဇွန် ၂ ရက်မှ ၃၀ ရက်အထိ (၃) ကြိမ်မြောက်အဖြစ် ထပ်မံသက်တမ်းတိုးလိုက်ကြောင်း ထုတ်ပြန်ကြေညာခဲ့သည်။
ကိုးကား ကဏ္ဍ:မြန်မာ့ပြည်တွင်းစစ် (၂၀၂၁-လက်ရှိ)။
အမျိုးသားလွတ်မြောက်ရေးတပ်မတော် (; အတိုကောက် NLA) သည် မြန်မာနိုင်ငံ၊ တမူးခရိုင်ရှိ လက်နက်ကိုင် ခုခံရေးအဖွဲ့တစ်ခု ဖြစ်သည်။
သမိုင်းကြောင်း ယခင်က ပြည်သူ့ကာကွယ်ရေးတပ်မတော် တမူးတပ်ရင်း အမှတ် ၃ အနေဖြင့် ရှိခဲ့ပြီး ၂၀၂၃ ခုနှစ် မတ်လ ၅ ရက်နေ့တွင် သီးခြားအဖွဲ့အစည်းအဖြစ် အမျိုးသားလွတ်မြောက်ရေးတပ်မတော်ကို ဖွဲ့စည်းခဲ့သည်။
မတ်လ ၂၄ ရက်နေ့တွင် ဥဩစစ်ဆင်ရေးကို စတင်ခဲ့ပြီး ဘုတ်ကမ်းရွာရှိ ရဲစခန်းကို ဝင်ရောက်တိုက်ခိုက်ခဲ့ရာ လက်နက်နှင့် ခဲယမ်းအများအပြား သိမ်းဆည်းရရှိခဲ့သည်။
အမျိုးသားလွတ်မြောက်ရေးတပ်မတော်သည် ဖလမ်းတိုက်ပွဲတွင်လည်း ပါဝင်တိုက်ခိုက်ခဲ့သည်။
Chin Brotherhood (CB) announces that the entire Falam Township has become a military council-free area ကိုးကား ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ။
သီရိနဂရိန္ဒြဝိရောဓ တက္ကသိုလ်(, )သည် ထိုင်းအစိုးရက ကမကထပြုနေသော တက္ကသိုလ်ဖြစ်သည်။
ဤ တက္ကသိုလ်ကို ၁၉၄၉ ခုနှစ်၌ ဘန်ကောက်မြို့တွင် တည်ထောင်ခဲ့ပြီး ဘုရင် ရာမ ၉ ဘူမိဗလအတုလျတေဇမှ အမည်ပေးခဲ့သည်။
ထိုင်းနိုင်ငံအတွင်းတွင် ဆရာအတတ်ပညာဆိုင်ရာတွင် အကောင်းဆုံး တက္ကသိုလ် တစ်ခုဖြစ်သည်။
လက်ရှိတွင် တက္ကသိုလ်နယ်မြေ နှစ်ခု ခွဲထားသည်။
တစ်ခုသည် ဘန်ကောက်မြို့ရှိ ပင်မတက္ကသိုလ်နယ်မြေ ဖြစ်ပြီး ကျန်တစ်ခုမှာ နဂရနာယကပြည်နယ်တွင် တည်ရှိသည်။
မှတ်စု ပြင်ပ လင့်ခ်များ တရားဝင် ဝက်ဘ်ဆိုက်တ် ကဏ္ဍ:ဘန်ကောက်မြို့ရှိ တက္ကသိုလ်များ ကဏ္ဍ:၁၉၄၉ တွင် တည်ထောင်သော ပညာရေး ဌာနများ။
အာစင် မုနီး (အင်္ဂလိပ်: Asim Munir) သည် ပတ်ကစ္စတန်တပ်မတော်၏ ၁၇ ရောက် တပ်မတော်အကြီးအကဲ (Chief of Army Staff) ဖြစ်ပြီး၊ ၂၀၂၂ ခုနှစ် နိုဝင်ဘာလ ၂၉ ရက်နေ့တွင် တာဝန်ယူခဲ့သည်။